Прыйшоў час падсумаваць веды пра гэты страчаны фрагмент гісторыі радаводу Адама Міцкевіча. Не памыляліся ні нашчадкі, ні даследчыкі мінуўшчыны, калі сцвярджалі, што бабуляй паэта, жонкай Якуба Міцкевіча, была Тадора з Пянкальскіх. Гэта пацвярджаецца шматлікімі судовымі дакументамі Наваградскага ваяводства. Яе бацькамі, як удалося ўстанавіць аўтару, былі лоўчы віленскі Ян Пянкальскі і Сузана з Краінскіх.